Gusto ko rito 'pag gabi.
Pinapalinaw ng dagat ang isip ko.
Pakiramdam ko, nasa bangka ako sa gitna ng dagat.
Ihuhulog mo ba ako 'pag di mo gusto ang sinasabi ko?
Paano mo nalamang ginawa ko iyon sa nauna?
Inimbitahan mo ba ako rito para takutin, o para makapagpahangin?
O may ibang bagay pa?
Ano'ng alam mo sa National Cement Company?
Milyon-milyon ang kapital nila.
Ang totoo, sa sobrang tatag nila, nakakabagot sila.
Ang sinasabi ko…
Sa nakikita ko, walang potensiyal para umunlad pa sila.
Gaya ng barkong sinasakyan natin.
Walang pinatutunguhan. Nakatigil lang.
Alam mo kasi,
ilulubog natin ang National Cement Company.
Ilulubog talaga?
Oo. Paglubog nila, pagbagsak ng market.
Pero
may iba pang mas madaling paraan kaysa diyan.
Para kumita ang bangko.
Ngayon, nakikialam ka na sa estratehiya ng bangko.
Trabaho iyon ng VP.
Wala tayong problema sa National Cement Company.
Gagawin lang natin para sa isang client.
Susugal ka para sa client? Hawak ka ba niya sa leeg?
Hindi.
Ililipat ng kliyenteng ito ang pera niya,
mula sa Kout Bank papuntang Bank of Tomorrow.
At dahil sa proseso ng shorting, malaki ang magiging bonus mo
'pag nagtagumpay tayo.
Sabihin mo kung sino.
Makinig ka, Saud.
Hindi maaaring makalabas ito.
May tiwala ako sa iyo, pero...
sensitibong bagay ito.
Sweetie, dapat pag-isipan mo ang totoong intensiyon.
Iyon ang dapat mong matutunan.
Pag-isipan ang totoong intensiyon.
Tingnan mo.
Tungkol sa Iraq at Iran ang front page ng bawat diyaryo.
Dahil may kanya-kanyang direksiyon at agenda bawat diyaryo.
Kahit ang diyaryo ko…
Tingnan mo ito. May kanyang sariling agenda.
Patingin.
AL-JUMHURIYYA - LINGGUHANG ISYU
"Matatag ang Kuwait habang nag-aaway ang mga kapitbahay."
Ganito kasi, sweetie.
Ang pera ay kapital.
Kahit ako na punong patnugot, sumusunod sa kapital.
Heto.
Salamat.
Makinig ka.
Sabihin mo bukas sa guro, nagustuhan mo ang assignment ngayong linggo.
Anong assignment?
Kailangan niyang magbasa ng iba't ibang artikulo sa diyaryo,
dahil magtatalakay ang guro ng isa niyan sa klase kada araw.
Ngayong linggo lang.
Pero tinutulungan ako ni Lolo Adib.
-Gagabihin ka ngayon? -Tingnan mo.
-Gagabihin ka ba ulit ngayon? -Hindi ko alam. Hindi naman siguro.
Oo, mahalaga ang trabaho.
-Pero mas mahalaga ang pamilya. -Oo, at di ko pinababayaan ang pamilya.
Bumubuti na si Jude. Isang linggo na siyang hindi nagrereklamo.
Kung hindi dahil sa ama mo, baka naligaw na siya.
Salamat at inaalagaan niya siya.
Palabas na sila.
Talaga ba? Natataranta ka dahil sa isang meeting kasama ang boss?
Si Amir ito.
Kapag ganito kaaga siya nagpatawag ng meeting,
hindi iyon para tapikin tayo.
Saka naungusan tayo ng Kout Bank ngayong buwan.
Sayang.
Kung may naghain lang sana sa iyo, ng magandang deal…
Gaya ng Al-Ra'ee trade.
At ngayon, mga ulo ninyo ang nakahain sa plato.
Ayaw kong nag-aaksaya ng oras sa meeting.
Pero hindi katanggap-tanggap ang nangyari sa Kout Bank.
Buti na lang, nakagawa kami ni Saud ng trade na may dalawang bahagi.
Maglalagay tayo ng 100,000 shares ng National Cement Company,
sa proseso ng shorting.
Ano?
Bakit natin iso-short-sell ang shares ng National Cement Company, sir?
Saud, pakipaliwanag sa kanya.
Sisimplehan ko lang para sa mga simple mag-isip.
Kapag bumibili tayo ng stock,
ibig sabihin, tumataya tayo na tataas iyon.
Kaya panalo tayo kapag nanalo ang stock na iyon.
Pero kapag nag-short-sell tayo ng stock sa market,
ibig sabihin, tumataya tayo na bababa iyon.
Kaya ano'ng mangyayari?
Panalo tayo 'pag natalo ang stock na iyon.
Naiintindihan mo na ba, o ipapaliwanag ko pa?
Alam ko ang short-selling. Hindi ako tanga.
Ang tanong ko, bakit ang National Company?
Dahil nito.
Bagong ulat mula sa Research.
Ipinapakita nito na pabagsak sila at hindi na matatag.
At pagkakataon natin ito para makinabang.
-'Yung pangalawang bahagi? -Magandang tanong iyan.
Madali 'yung pag-short.
Ang mahirap ay kung paano gumawa ng mga pagdududa,
na mangangailangan ng pagsisikap natin.
Bukas,
ilalabas natin ang ulat na ito na magpapalubog sa National Cement.
Ang gagawin n'yo lang ay kausapin ang mga kaibigan n'yo sa ibang bangko.
Khalifa.
At kumbinsihin silang 'wag makipag-deal sa kompanya.
Nang sa ganoon, magawa natin ang dalawang hakbang.
I-short-sell ang stock,
at palubugin ito.
Kung sobrang sama ng ulat, bakit di hayaang ito mismo ang magpakita?
Munira, hindi tayo maaaring umasa sa kahit ano at pabayaan lang ito.
Ang mga short-selling na nakita ko sa buhay ko
ay resulta ng trade.
Kahit ang mga talo, resulta rin ng short-selling.
Alam kong maaaring magtagumpay o pumalpak ang operasyong ito.
At pagtatagumpayan natin ito.
Nangako ako kay Amir. Alam kong kaya n'yo.
Sa tagpuan natin, limang minuto.
MAINTENANCE ROOM
Ano'ng alam mo?
Noong natanggap ako,
inalam ko ang mga kompanyang tine-trade.
Kaya nanguna ka sa klase.
Siyempre, inaral ko ang National Company.
Ito ang pinakamatatag na kompanya. Steady, gaya ng tibok ng puso.
Pinakamalaki ang capital market nito.
Kaya di makakaapekto ang isang sell rating dito.
Ang tanong, bakit gusto nating i-short?
Farida, makinig ka.
Napakahalaga ng research mo. Kausapin mo si Amir.
Ano? May isang buong research team si Amir.
Pero hindi nila alam ang ginagawa nila.
Matatalo tayo sa operasyong ito.
Farrouda, mahal, pupunta tayo kay Amir.
Sasamahan kita.
Pero ikaw ang magsasalita.
Ewan, kasi…
Wala akong makitang kahika-hikayat dito.
-Amir. -Wala rin akong makita.
Pero gusto kong mabasa mo rin para makita mo.
Magaling sa math si Farida.
Siguradong mas magaling siya kaysa sa gumawa ng mga ulat na iyon.
Oo, Munira, pero hindi kayo researcher. Mga assistant kayo.
Nandito kami para sa kapakanan ng bangko.
Salamat sa pag-aalala ninyo.
Pero iniisip ko kung may iba pang motibo.
Di ba board member ang ama mo sa National Cement Company?
Maaapektuhan siya sa pagkatalo ng kompanya.
Naiintindihan kita.
Maaaring may negatibong resulta ang ginagawa natin dito,
na posibleng makaapekto sa pamilya mo.
Pero pangako ko,
hindi malalaman ng ama mo ang papel mo sa lahat ng ito.
Sinisiguro ko sa iyo.
Maliban kung gusto mong sabihin.
Tumpak pa rin ang research ko.
-Dapat aralin ulit natin ang trade na ito. -Talaga?
Kasi sabi mo rito, "Sa kabila ng katatagan nila ngayon,
ang kabagalan nila sa mga proyektong pabahay at impraestruktura ng gobyerno
ang maaaring makapagpabagsak sa kanila.
Pero kung ayon sa…
Baka iyon ang nahanap ng researchers.
"Ang makapagpapabagsak sa kanila".
Farida, ayaw kong mag-alala ka.
Babasahin namin ang file na ito,
at babalikan ka namin. Para lang sigurado tayo.
-Iyan lang ang kopya ko. -Saud.
Pagkatapos mo diyan, pakibalik sa kanya.
Ayos na siguro tayo.
Muntik ko nang makalimutan.
May reporter na magsusulat tungkol sa inyo.
Tungkol sa amin? Bakit?
Dahil magandang halimbawa kayo ng ebolusyon.
Bakit?
Magsusulat si Mohamed Rashed para sa atin.
Maging maayos sana.
Hello?
Hi, Papa. Ako ito.
Hi, sweetie. Ano'ng problema?
Sabi ng boss ko, may interbiyu kami ni Munira sa The People's Mirror.
The People's Mirror? Ayos iyan.
Bakit hindi ka masaya?
Hindi sa ganoon.
Naisip ko lang, baka nabanggit ng punong patnugot nila
bilang pakundangan sa iyo.
Hindi. Wala akong alam tungkol diyan.
Mahusay at epektibo ka siguro kaya gusto nilang magsulat tungkol sa iyo.
Salamat, Pa. Ibababa ko na. Padating na 'yung reporter.
Sabihin mo.
Sino 'yung manunulat?
Hindi ko alam. Kaya kita tinawagan.
Kung gayon, pagbutihin mo.
Paalam, sweetie.
-Mr. Mohamed? -Hi. Kumusta?
Welcome, sir. Maayos ako, salamat.
Aba! Abala rito ngayon!
-Ganyan araw-araw. -Mohamed Rashed?
-Dito. -Oo. Gusto mo ng autograph?
Isa siyang alamat. Bagong graduate ako nang bumagsak ang Souk Al-Manakh.
-Suwerte ka! -Pesimista ako noon.
Pero sa pag-uulat niya sa krisis, nakita kong bumubuti ang lahat.
May mga lalaki pa ring lumalaban sa korapsyon.
Lalaki lang, ha? Walang babae?
Nariyan din kayo.
Pero gusto ko ring linisin ang sektor ng pananalapi.
Pero bakit narito siya?
Maniniwala ka ba kung sasabihin kong iinterbiyuhin niya kami ni Munira?
Talaga?
Ang imahe ng pag-unlad at pagsulong.
'Pag sumikat ka, baka di ka na mamansin.
Ordinaryong clerk lang ako. Hindi ako sikat.
Bakit ako?
Hindi. Ikaw ay…
Saan ka galing?
Iinterbiyuhin tayo ni Rashed.
May photographer pa.
Masama pa rin ang loob mo dahil sa meeting?
Kaya ayaw tayong katrabaho ng mga lalaki.
Dahil laging emosyonal ang mga babae.
Ako ang ayaw makipagtrabaho sa iyo,
kasi wala kang katapatan, at ipagkakanulo mo ako agad.
Kita mo na? Napakaemosyonal mo.
Hindi ko alam na may "makapagpapabagsak sa kanila".
At di ko alam na ginamit mo ako para protektahan ang sarili mo sa ama mo.
Hindi mo ba nalaman sa research mo na board member ang ama ko?
Hindi, honey, hindi ko alam.
Kasi nakatuon ako sa aspektong pinansiyal.
Farida, darling.
Paumanhin. Patawarin mo ako. 'Wag kang magalit. Ayos na?
Buti, iinterbiyuhin tayo ni Rashed. Kung hindi, baka pinaalis na tayo.
Diyos ko! Hay!
Gamitin mo ang kukote mo! Ba't ang isang tulad niya
ay magsusulat ng fluff tungkol sa mga babae sa Exchange?
Sino'ng tinatawag mong "fluff", honey?
Ako ang kauna-unahang babaeng nagtrabaho sa Stock Exchange.
Pioneer ako.
Kikilalanin ang pangalan ko sa kasaysayan.
Oo, tama. Pioneer na nakaupo sa balde sa tambakan ng janitor.
Dahan-dahan lang, honey. 'Wag kang masyadong mayabang.
Pinakamahalagang financial reporter siya sa Kuwait.
Mga seryosong artikulo ang isinusulat niya.
Bakit siya magsusulat tungkol sa atin?
Naiintindihan mo ba ako?
Iyan ba ang sinabi ng ama mo?
-Hindi. -Ah, wala ka ring tiwala sa kanya?
Hoy! Ano'ng sinasabi mo?
Sobrang saya ko, Farida, na mainterbiyu ka ngayong araw.
Ako rin. Masaya akong mainterbiyu ng isang alamat na tulad mo.
-Salamat. -Ako si Farida Ma'moun.
Kilala mo ang ama ko, si Adib Ma'moun?
Sino ba'ng hindi?
Sikat na sikat siya!
Adib Ma'moun?
Aba! Totoong mamamahayag siya. Isang tunay na mamamahayag.
Sir, mawalang-galang na, medyo curious ako sa artikulo mo.
Ah, Ms. Farida, hindi ako tulad ng iba.
Di pangkaraniwan ang estilo ko.
Masasabi mong modernist ito, progresibo.
Pero saan galing ang kakaibang ideya mo
na mag-interbiyu ng dalawang clerk lang?
"Clerk lang"?
Sinasabi ko lagi kay Farida na ang mga babaeng "clerk lang"
ang kinabukasan ng sektor ng pananalapi.
Tama iyan. At ikaw si…
Munira Ahmad Hijazi.
Kumusta noong nagsimula ka rito?
Sabi nila, nakaraan ang humuhulma sa kinabukasan.
Tama ka.
At narito ako dahil sa tunggalian naming magpinsan noong bata kami.
Mahirap paniwalaan.
Noong mga bata kami, mas maganda si Farida.
Nasa kanya lagi ang atensiyon,
sa mga pagtitipon, okasyon ng pamilya, nang walang kahirap-hirap.
Hindi tulad ko. Hirap akong mapansin ng iba.
Tapos, sa high school, nagpasiya akong talunin siya sa math.
-Tanda mo iyon? -Ah, oo!
Biglang natabunan ko si Farida, at ang maganda niyang tirintas.
Sa wakas, inamin ng lahat na mas angat ako.
At kita mo naman ngayon,
binibigyang-daan ko ang ibang mga babae, aminin man nila o hindi.
Ikaw, Ms. Ma'moun?
Ano ang karanasan mo noong nagsimula ka rito?
Kung...
Kung iniisip ng pinsan ko na hindi ako nagsikap, nagkakamali siya.
Di ko siya masisisi. Di niya naranasan ang naranasan ko.
Talagang nakatali ang kamay ko.
May asawa ako dati. May anak ako.
Pero heto ako sa harap mo.
Umusad ako mula sa buhay ko noon,
at nandito ako para sa ambisyon ko.
At ito...
Kinailangan ng lakas ng loob, hindi lang pagsusumikap.
Lakas ng loob? Wala akong nakikitang ganoon dito.
Talaga?
Sinungaling si Munira. Di siya nanalo. Nangopya siya sa akin.
-Ano ba? -Sinilip niya ang isinulat ko.
Alam ko ang sagot!
Hindi, honey! Kitang-kita ko sa mukha mo.
Ano ba? Ako ang reyna ng math!
Mga binibini, pakiusap. Ang photographer? Halika!
Mag-pose kayo sa camera.
Isa pa.
Naku, Mohamed. Di mo sinabing magdadala ka ng paparazzi.
Ano'ng tingin mo?
Mga babae nga ng kinabukasan, sa loob at labas.
Sabi ni Amir, may ibibigay ka sa akin.
Sa opisina ko.
Sana hindi iyan sekreto tungkol sa amin.
Di na kayo magiging sekreto.
Sisikat kayo.
Ito ang pangarap kong kinabukasan.
Kunan mo pa.
Matagal kang naghintay?
Si Mama ang matagal naghintay.
Ayos lang, nagbasa ako ng files.
Tapos ka na?
Di ako makapagbibigay ng detalye.
Pero may trading operation ang bangko,
at mukhang gusto nilang magsinungaling kami.
Pero mahirap ang sitwasyon.
Oo.
Kung ikaw, ano'ng gagawin mo?
Minsan, kailangan nating protektahan ang sarili at pamilya.
Basta hindi sasagasa sa mahihina para makinabang ang makapangyarihan.
Nakilala mo si Mohamed Rashed?
Ah, tumawag ka nga sa The People's Mirror.
-Hindi ko napigilan. -Fluff nga, 'no?
Ano ba'ng aasahan mo sa The Mirror?
-Pero kilalang journalist si Rashed. -Dati. Kilalang journalist siya dati.
Pero ngayon, sweetie, nagbago na.
Oo nga.
Alam mo iyon, alam ko, alam ng lahat.
Hindi puwedeng puro salita lang at wala tayong gawing aksiyon.
Ginawa ko ang hakbang na ito para sa kapakanan ng kompanya.
Handa akong managot…
Pinalabas ka niya ngayon?
Nagkusa ako. Masama ang mood niya.
Tatawagan kita bukas, at sana nagbago na ang isip mo.
-Jassem! -Bakit, Pa?
'Yung sunod?
Heto.
Kanina pa siyang ganyan. Di rin siya nagtanghalian.
Hala! Ano naman ang krisis ngayong araw?
Nababagabag siya.
May business deal ang boss niya na mukhang di niya gusto.
Alam niyang ikasisira ng kompanya.
-'Yung National Cement Company? -Oo. Board member si Papa roon.
Hindi nga?
Akala mo, di ko alam? Pero salamat sa impormasyon.
Bukas ang board election.
Tatakbong presidente si Papa para lang kalabanin ang presidente ngayon.
Akala mo, laro lang ito? Biro ito sa iyo?
Seryoso ito! Pera ito! Hindi ito laro lang ng bata!
Jassem!
Gaya ng nakikita mo, di umaayon ang sitwasyon.
-Bakit, Pa? -Halika.
'Yung sunod.
Ihehele mo ba ako?
Hindi ka masuwerte ngayon.
Tungkol ito sa ama ko.
Sana di mo sinabi sa kanya.
Di ko gagawin iyon.
Narinig ko siyang may kausap sa telepono. Galit na galit.
Dahil sa presidente ng board.
Tungkol sa deal na ikasisira ng kompanya.
Nabanggit niya sa akin.
Kilala mo ang ama ko?
Ilang beses na kami nagkita sa trabaho.
Kaya tama ang mga analyst ni Amir tungkol sa pag-short-sell ng National.
Tama sila.
Bumababa na rin naman ang presyo ng stock nila.
Pabibilisin lang natin ang proseso.
Di ko alam na malaking investor doon ang ama ko.
Tatakbo pa siya bilang presidente ng board.
Magiging komplikado.
Totoo.
Dapat magtrabaho ako para sa bangko.
Pero dapat isipin ko rin ang ama ko.
Naguguluhan ako. Hindi ko maisip.
Mahirap ang mataas na moral.
Hindi kita maaaring diktahan.
Matatag ang ama mo. Malalampasan niya ang isang masamang araw.
Pero sa huli, ama mo siya.
Bakit ba hindi pa matapos ang araw na ito?
Ano'ng problema?
-Ano? -May sasabihin ako, Pa.
Bukas, may artikulo sa diyaryo.
Artikulo tungkol sa akin.
Hindi ito para mag-alala ka.
Alam kong board election bukas.
Sino ang nagsabing tatakbo akong presidente?
Si Jassem.
Makinig ka, Munira, sweetie, ako…
Wala akong pakialam sa trabaho mo o sa kung ano'ng ginagawa mo roon.
Walang halaga sa akin ang lahat ng iyon.
Pero nakakakuha ako ng sensitibong impormasyon.
May respeto ako sa privacy ng bawat propesyon sa mundo.
Kaya balewala sa akin lahat ng iyan.
Good night.
Aling diyaryo?
The People's Mirror.
Mukhang ginawan ng paraan ni Tito Adib mo.
Hindi si Tito Adib.
Kusa akong ininterbiyu ng reporter.
Ang reporter.
Si Mohamed Rashed?
Reporter Mohamed Rashed!
Magaling!
Jude, sabihin mo. Kumusta sa eskuwelahan?
Ayos lang.
Mataas ang grado ko.
Alam ko. Hindi iyon ang inaalala ko.
Alam kong matalino ka.
Pero, sabihin mo sa akin…
Alam mo na…
Ano'ng nagustuhan mo, paano ang klase mo…
Kumusta ang takda mo sa social studies?
Tinutulungan ako ni Lolo Adib. Ah, doon sa mga artikulo.
Maayos naman.
Minsan, sobra niyang sineseryoso.
Ganoon nga si Lolo Adib.
Alam mo ba?
Bukas, may artikulo tungkol sa akin. Maniniwala ka ba?
-Talaga? -Oo.
Pero, kasi…
Di ba sabi mo, ayaw mong kumukuha ng atensiyon?
Oo nga.
Di ako nanguha ng atensiyon.
Lumapit lang sa akin.
Sana lagi kang lapitan ng magagandang bagay.
MAAARING BUMAGSAK ANG GULF CEMENT
THE PEOPLE'S MIRROR - ANG BUKAS AY NASA KAMAY NG BANK OF TOMORROW
Gusto mo ng tsaa?
Magandang umaga.
-Magandang umaga, sweetie. -Magandang umaga.
-Salamat. -Pa, nabasa mo ang artikulo?
Anong pahina?
Sa Finance.
ANG BUKAS AY NASA KAMAY NG BANK OF TOMORROW
"Kung walang seryosong aksiyon para may magbago,
mawawasak ang kinabukasan ng National Cement Company.
Sa unang pagkakataon sa dekada,
nanganganib ang higante ng industriya dahil sa padalos-dalos na desisyon
ng board president nito."
-Sakto, 'no? -Paabot ng asukal, sweetie.
Sige.
Ano'ng epekto sa board elections?
Wala.
Ano ito?
Nasa diyaryo si Munira? Pati si Farida?
Bakit? Ano'ng ginawa mo?
Wala. Ininterbiyu lang nila ako.
Maganda ang isinulat nila.
"Nasa kamay ng Bank of Tomorrow ang bukas."
Aba!
-Di mo nabanggit na may interbiyu ka. -Alam ni Papa.
Patingin ng litrato.
Bakit ganito ang makeup mo? Sa dilim mo ba ginawa?
Nakakatakot siya sa rito!
Pero si Farida. Pagpalain siya. Napakaganda niya.
Nagliliwanag.
Naniniwala ka ba talagang nanalo ka sa math contest?
Di na mahalaga iyon. Ang mahalaga, nasa diyaryo iyon.
Wala nang makakakuwestiyon niyon.
"Sa pagiging assistant, kailangan ang mabilis at tumpak
na mental mathematics.
At ang magpinsan na ito
ay magaling doon.
Kaya naman…
kunin n'yo ang inyong calculator, mga khasama.
"Mga kasama".
"Sa katunayan, sinabi ni Ms. Munira Hijazi na ang sinalihan niyang math contest
ay karanasang humubog sa kanya.
Isang ideyang hinamon ni Miss…
Mama.
Napakapalaban nitong dalawang reyna ng math."
'Yung contest na iyon pa rin?
"Kung may masasabi ang dalawang magaling na trader sa atin,
iyon ay narito na ang kinabukasan."
Oo.
"At ngayon, dumating na ang kinabukasan nang nakaporma."
Mahusay! Ang ganda! Magaling!
At ang pinakamaganda ay si Rashed ang nagsulat.
Mahusay, mabait kong apo!
Alam mo, Jude, dapat dalhin mo iyang artikulo at ipakita mo sa klase.
Oo, pero… ewan.
Itong litrato… Hindi iyan ang pinakamaganda ni Mama.
Oo nga, hindi maganda.
Ang ganda kaya!
Sabihin mo nga. Galing ba kay Papa itong damit mo?
Hindi mahalaga ang suot niya.
Patunay ang artikulo na matalino ang ina mo.
Okay, sige. Dadalhin ko.
Sige, gugupitin ko at ilalagay ko sa sobre.
Sige.
Sige, 'yung gunting.
BAGONG RECORD SA PRESYO NG LANGIS
MAAARING BUMAGSAK ANG GULF CEMENT
Farida?
Magandang umaga, Reyna ng Matematika.
Siyempre, di ka sasagot, kasi hindi ka reyna ng math.
Di puwedeng dalawa ang reyna.
Ano ba? 'Wag mong sabihing nahaling ka sa fluff na iyon
kaya di mo napansin ang artikulo ni Rashed na…
Na ipinasulat nina Amir at Saud, para pabagsakin ang stock ng National.
Diyos ko, gumising ka nga!
Binasa ko.
Mabuti. Sabihin mo.
Bakit natin pabababain kung mas madali ang ibang trade?
Dahil board election ngayon ng National Cement Company.
Sino'ng may sabi?
Ang ama mo… o si Saud?
Kusa kong nalaman.
Kung gayon, ang mananalo sa eleksiyon ang may pakana nito.
At tayo ay hamak…
na mga piyesa lang…
sa kamay ng tiwaling taong iyon.
Drama queen ka talaga.
Talaga lang ha? At ikaw ang reyna ng math?
Di ko maintindihan.
Ba't nagpapanggap kang walang pakialam sa "fluff" na iyan.
Kasi kababawang fluff ito, Munira!
Ipinasulat iyan ni Saud para i-distract tayo,
di dahil "wow" tayo para sulatan ng artikulo.
Di iyan totoo. Dahil si Rashed ang tumawag kay Saud.
Siyempre, ipagtatanggol mo siya!
Kung may sasabihin ka, sabihin mo sa harap ko.
-Sige. -Sige, sabihin mo.
May mas madaling paraan para makaungos.
Ano'ng nangyayari?
Tabi!
Padaanin n'yo kami!
Sabi ko, tabi!
Wala ba kayong anak na babae?
Bumalik kayo sa mga desk n'yo at doon kayo sa gawain n'yo! Alis!
Walanghiya!
Ngayon, kayo. Sa opisina ko, lahat kayo.
Seryoso na. Pagtuunan natin ang estratehiya sa National Company.
Ano na ang sitwasyon?
Habang abala sa kasikatan ang iba diyan,
ipinamamalita namin ang tungkol sa kompanya.
Ikukuha ba kita ng tissue para sa luha mo?
Pustahan, wala silang ginagawa.
Tama na!
-Ano'ng alam mo, Hassan? -Magbebenta ang Crescent and Sky.
Kinailangang kumbinsihin ang Family Bank at Alef Investments.
Pero hindi bale. Kasali na rin sila.
At matutulungan tayo ng artikulo ni Rashed. Nagpakalat kami ng mga kopya.
Siguradong mababasa ng lahat.
Kout Bank ang may pinakamalaking share sa National Company.
Dapat magbenta sila, kung hindi, walang saysay ito.
-Dapat may backup. -Makakatulong si Farida kay Khalifa.
Ano?
Bakit ako? Ano'ng ideya?
Dahil si Khalifa ang may hawak ng shares ng Kout sa kompanya.
-Kaibigan mo si Khalifa. -Hindi ah!
Huwag n'yo akong idamay! Nakakahiya!
Makinig kayo. Wala akong pakialam sa nararamdaman n'yo.
Balewala kung tama ito o mali.
Ang alam ko lang, nasa gitna na tayo.
Dapat magpatuloy tayo. Wala nang pagpipilian.
Kaya gawin n'yo ang trabaho n'yo, o kukuha ako ng iba.
Okay, sir.
Tara.
Wala ka pa ring tagapagdala ng tsaa?
Sabi, na-promote ka raw. Humahawak ka na ng accounts.
Hindi lahat, ilan lang.
Pero kapag nagsumikap pa ako, sana totoong promotion na.
Aba, ako ang na-feature sa diyaryo,
pero ikaw ang na-promote.
Isang tsaang walang asukal at isang may Carnation milk.
Tanda mo ang tsaa nina Hassan at Walid?
"Imahe ng pagsulong!"
Tungkol sa diyaryo…
Ano'ng gagawin n'yo matapos 'yung sa Cement Company?
Tingin ko, mali si Rashed.
Pero nagbebenta na raw ng shares ang ilang firm.
Kayo ba?
Alam mo naman. Clerk assistant lang ako.
Magaling kang clerk. Mabilis kang makakaakyat.
-Salamat. -Walang anuman.
Ibebenta ko kapag mas bumaba pa mamaya.
Ayaw kong mapag-iwanan ako.
Walid. Ibebenta na niya.
Walid. Tara. Narinig mo ang bell.
At ikaw, 'yung sinabi ko.
Wala nang natira sa market. Maganda ang presyo ngayon.
Bibilhin natin sa magbebenta. Kunin lahat ng shares.
Hawakan mo ito.
Ihanda lahat, kausapin ang mga tao n'yo.
Gusto kong matapos ito. Walang sasayanging oras.
Ang selebrasyong ito ay para sa ating mga bayani,
na kikilalanin sa kasaysayan, sa kasaysayan ng Kuwait Stock Exchange.
Ang team na nagsagawa ng tanyag na operasyon ng shorting.
Palakpakan ang ating operations team.
Kayo iyon, boys, siyempre.
Oo naman.
Pero 'wag nating kalimutan ang dalawang reyna ng matematika.
Nakuha n'yo! Nagawa n'yo!
Sige na, kuha na kayo sa buffet. Sige lang.
Saud.
Magaling.
Makikiraan. Tabi!
-Kailangan kong umalis. -Papunta saan?
Kay Jude.
Alam mo bang nalaman ko
na kahahalal lang ng ama ko bilang presidente ng Cement Company?
Kita mo? Ano'ng sabi ko? Matatag siya at malalampasan niya ang krisis.
Pero ito na ang huling beses na gagawin akong tanga ng kahit sino.
At sa susunod, gusto ko ng kabahagi. Naiintindihan mo?
Oo.
Kain.
Puwede kong dalhin iyan sa anak mo.
May trabaho ka pa ba?
Gusto kong gawin ito, Roshen.
Alam kong mahalaga ito kay Jude.
Hi.
Hi. Ano'ng maitutulong ko?
May ipabibigay sana ako sa anak ko.
Ibibigay ko pagbalik niya.
"Pagbalik niya"?
Pagbalik galing saan?
Sinundo ng ama niya.
Ah, baka 'yung lolo niya.
TALAAN NG MGA HINDI PUMASOK JUDE OMAR HASWI - AMA NIYA
Hindi. Ama niya. Si Omar.
AMA
Sorpresa dapat ito para sa kanya.
Kaya 'wag mo sanang sabihin sa kanya.
Kung iyan ang gusto mo.
Tagapagsalin ng Subtitle: Moonnette Maranan